Author: zkovacova1
Last saved by: Administrator
Company: MFSR

Návrh komuniké

	Vláda Slovenskej republiky na svojom zasadnutí dňa ........... 2009 prerokovala a schválila návrh zákona, ktorým sa mení a dopĺňa zákon č. 200/1998 Z. z. o štátnej službe colníkov a o zmene a doplnení niektorých ďalších zákonov v znení neskorších predpisov a o zmene a doplnení niektorých zákonov. 

	Predkladaným návrhom sa predovšetkým novo definujú základné podmienky prijatia občana do služobného pomeru a kvalifikačné predpoklady na funkciu colníka, upravuje sa inštitút služobného hodnotenia, prepustenia zo služobného pomeru, skončenia služobného pomeru, novo sa ustanovuje získavanie, zvyšovanie a prehlbovanie kvalifikácie colníkov, modifikujú sa niektoré ustanovenia týkajúce sa konania vo veciach služobného pomeru a ustanovuje sa vyšetrovateľ colnej správy.  

	Súbežne s touto úpravou sa v príslušných ustanoveniach novelizuje aj zákon č. 652/2004 Z. z. o orgánoch štátnej správy v colníctve, v ktorom sa vymedzuje postavenie vyšetrovateľov colnej správy vo vyšetrovaní a poverených colných orgánov v skrátenom vyšetrovaní a Trestný poriadok, kde sa priznáva vyšetrovateľom colnej správy kompetencia vyšetrovať všetky trestné činy páchané v oblastiach, v ktorých je vecne príslušná colná správa.